CELEX: 32007R0327
Language: hu
Date: 2007-03-27 00:00:00
Title: A Bizottság 327/2007/EK rendelete ( 2007. március 27. ) a marha- és borjúhúságazat kiviteli engedélyeinek kiállítási időpontjait illetően az 1445/95/EK rendelettől való eltérésről a 2007. évben

28.3.2007   
            
            
               HU
            
            
               Az Európai Unió Hivatalos Lapja
            
            
               L 87/5
            
         
      A BIZOTTSÁG 327/2007/EK RENDELETE
   
   (2007. március 27.)
   a marha- és borjúhúságazat kiviteli engedélyeinek kiállítási időpontjait illetően az 1445/95/EK rendelettől való eltérésről a 2007. évben
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 29. cikke (2) bekezdésére,
   mivel:
   
               (1)
            
            
               A marha- és borjúhúságazatbeli behozatali és kiviteli engedélyekre vonatkozó alkalmazási szabályokról, valamint a 2377/80/EGK rendelet hatályon kívül helyezéséről szóló, 1995. június 26-i 1445/95/EK rendelet (2) 10. cikkének (1) bekezdése rendelkezik arról, hogy a kiviteli engedélyeket a kérelem benyújtásának hetét követő hét szerdáján adják ki, feltéve hogy időközben a Bizottság semmilyen különleges intézkedést nem tett.
            
         
               (2)
            
            
               Tekintettel a 2007. év ünnepnapjaira és az Európai Unió Hivatalos Lapjának rendszertelen megjelenésére ezekben az időszakokban, a kérelmek beadása és az engedélyek kiállítása közötti időszak túl rövid a piac megfelelő irányításának biztosításához, ezért ezt az időszakot meg kell hosszabbítani.
            
         
               (3)
            
            
               Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1445/95/EK rendelet 10. cikkének (1) bekezdésétől eltérve a 2007-es évben azon kiviteli engedélyeket, amelyekre vonatkozóan a kérelmeket az e rendelet mellékletében megállapított időszakon belül nyújtják be, a mellékletben megjelölt megfelelő időpontokban kell kiadni.
   Az eltérést akkor kell alkalmazni, ha az 1445/95/EK rendelet 10. cikkének (2) bekezdésében említett különleges intézkedéseket nem tettek a kiadás időpontja előtt.
   2. cikk
   E rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. március 27-én.
      
         
            a Bizottság részéről
         
         Jean-Luc DEMARTY
         
         
            mezőgazdasági és vidékfejlesztési főigazgató
         
      
   
   
      (1)  HL L 160., 1999.6.26., 21. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 143., 1995.6.27., 35. o. A legutóbb az 1965/2006/EK rendelettel (HL L 408., 2006.12.30., 26. o.) módosított rendelet. Helyesbítve: HL L 47., 2007.2.16., 21. o.
   
      MELLÉKLET
      
                  Az engedélykérelmek beadási időszakai
               
               
                  Kiállítás kelte
               
            
                  2007. április 2.–6.
               
               
                  2007. április 12.
               
            
                  2007. április 23.–27.
               
               
                  2007. május 3.
               
            
                  2007. április 30.–május 4.
               
               
                  2007. május 10.
               
            
                  2007. május 21.–25.
               
               
                  2007. május 31.
               
            
                  2007. augusztus 6.–10.
               
               
                  2007. augusztus 16.
               
            
                  2007. december 17.–21.
               
               
                  2007. december 28.
               
            
                  2007. december 24.–28.
               
               
                  2008. január 4.